શાસ્ત્રી માધવપ્રિયદાસજી અને પુરાણી બાલકૃષ્ણદાસજીની પ્રેરણાથી દર વર્ષે સ્વામિનારાયણ ગુરુકુળ, મેમનગરનાં ૨૨૫ જેટલાં વિદ્યાર્થીઓ અને દર્શનમ્ સંસ્કૃત મહાવિદ્યાલયનાં ૧૫૦ જેટલા ઋષિકુમારો અને ૩૦ સંતો ગરમ પાણીની વ્યવસ્થા હોવા છતાં સ્વૈચ્છિક રીતે માઘ સ્નાન કરે છે. માઘ સ્નાન કરવાથી સાહસિકતા, ખડતલપણું, ધાર્મિકતાનાં ગુણો ખીલતા હોવાની માન્યતા છે. ગરમ પાણીની વ્યવસ્થા હોવા છતાં આખી રાત્રિ ચંદ્રની શીતળતામાં મૂકાયેલા માટલામાં ભરેલા પાણીથી કડકડતી ઠંડીમાં વહેલી સવારે સ્નાન કરવાનો પ્રારંભ થશે. પૂર્ણાહુતિ સમયે સ્વામિનારાયણ સંપ્રદાયમાં સ્વામિનારાયણ ભગવાનની ષોડષોપચાર મહાપૂજા કરવામાં આવે છે.